હાઈસ્કૂલમાં ભણતા બે વિધાર્થીઓને પોલીસ કર્મચારી પિતા દ્વારા માર મારવાના અનુસંધાને વાલીઓ સહિત ગામના આગેવાનોએ આજે પાટણ એસ. પી. કચેરી ખાતે મોટી સંખ્યામાં ઉપસ્થિત થઈ જીલ્લા પોલીસ અધિક્ષક અશ્વિનભાઈ ચૌહાણને લેખિતમાં રજૂઆત કરી જણાવ્યું હતું કે શૈલેષભાઈ કે જેઓ બી ડીવીઝન પોલીસ સ્ટેશનમાં બગવાડા પોલીસ મથકે ફરજ બજાવે છે અને તેઓએ ગત રોજ સાંજના સુમારે અમારા બંનેના દિકરાઓને તેમના બે અન્ય સાગરીતો સાથે આવી લાકડી તથા લાતો મારી મુઢ માર મારી ગંભીર ઈજાઓ પહોંચાડી છે અને વિધાર્થીઓને જાનથી મારી નાંખવાની પણ ધમકી આપી છે.